JohanHeinsen/ENO huggingface dataset:
Odense Adresse-Contoirs Efterretninger, 1823-07-11
Portugal. Hvad enten Man henseer til Maaden hvorpaa, eller Redskaberne hvormed samme udførtes, saa er den foregaaende Metamorphosis af en ganske egen Art, og afgiver et nyt talende Beviis saavel paa alle Tings Ustadighed, som den Lethed, hvormed en flygtig Tidsalder overgaaer fra en Yderlighed til den anden. Det bedste er, at Alt hidtil er løbet af uden Blodsudgydelse, hvilket nok fornemmelig maa tilskrives Monarkens personlige Karakteer. Efterat de Ministre, Kongen den 28 og 30 Mai udnævnte af Cortes=Medlemmerne, igjen havde taget deres Afsked den 2 Junii, og et nyt Ministerium, bestaaende af Grev Palmela som Udenrigs-, Don Oliveira som Indenrigs-, Don Castro som Justits= og General Pamplona som Krigsministre, var udnævnt, blev han ved en Deputation fra Municipalitetet i Lissabon indbudet at vende tilbage til Hovedstaden. Hs. Majestæt paa mindte dem om at tage Forholdsregler imod de Rolighedsforstyrrere, som endnu Dagen før have revet Høistsammes sidste Proklamation af Gadehjørnerne. Den 5te holdt derpaa Kongen med Jnfanten Don Miguel og Prindsesserne deres Indtog med al optænkelig Jubel, og bivaanede strax derpaa et høitideligt Te Deum i Kathedralkirken. Staden var den hele paafølgende Nat prægtig oplyst, og Roligheden blev intet Øieblik afbrudt. Cortes holdt deres sidste Møde den 2 Junii, og da de samme modtoge Underretning fra Municipalitetet om Kongens Tilbagekaldelse, udstædte og undertegnede de nærværende 61 Deputerede, før de adskiltes, paa Borges Carneiros Forslag, eenstemmig en Deklaration af Jndhold, at da de vare forladte af den fuldbyrdende og væbnede Magt, saa vare de derved satte ud af Stand, til at opfylde deres Mission, og da de desuden ved at fortsætte deres Møder udsatte Nationen for, uden Nytte at ringeagtes i sine Repræsentanteres Person, saa ophæve de deres Møder saalænge, indtil enten den permanente Deputation eller Præsidenten agter det tjenligt igjen at forsamle dem. Jøvrigt protestere de i deres Kommittenteres Navn imod enhver Forandring eller Modisikation i Konstitutionen af Aar 1822.
Odense Adresse-Contoirs Efterretninger, 1823-07-11
Den 3 Juni udkom imidlertid en ny Proklamation af Kongen, hvori Konstitutionen kaldes get Væv af ødelæggende Maximer, hvis Hensigt hemmelig gaaer ud paa, med det herskende Dynastie at undergrave det portugisiske Monarkie. Troskab imod Kongen, hedder det, stempledes som Forbrydelse; et Værk sammensat af slige Elementer, kunde ikke have Bestandighed. Oplyst om deres Vildfarelse have Stifterne faktisk opløst sig, ligesom de ere faktisk sammentraadte. Jeg opløser dem lovmæssig. Ved min Omsorg for Eders Jnteresse har jeg besluttet at redde min kongelige Værdighed og gjenoprette Monarkiet, der bør være Basis og ikke en Spillehold for enhver Konstitution. Portugisere! Frie paa sine Forfædres Trone, vil Eders Konge skabe Eders Lykke, og give Eder en Konstitution, af hvilken hine rolighedsforstyrrende Principer skulle være forviste. Kongen vil glemme i alt det Forbigangne, og gjør blot Regning paa sine Undersaatters tilkommende Troskab o. s. v. Fra Oporto, Combra, Evora, Elvas og alle Rigets betydeligste Stæder er alt indkommen rørende Underkastelses=Adresser til Kongen.
Odense Adresse-Contoirs Efterretninger, 1823-07-11
Under 4 Juni er Politiet adskilt fra Justits=Departementet, og Don Castro udnævnt til General-Jntendant for samme. Kongen har tilbagekaldt det imod Kronprindsen udstædte Dekret af 4 Decbr. 1822,, som Hs. Majestæt blev tvungen til at underskrive med stor Smerter, og ligeledes igjen indsat Dronningen i alle sine borgerlige og politiske Rettigheder. Den 8 Juni hentede Hs. Majestæt selv hende fra Ramalhau til Slottet Queluz, ved hvilken Leilighed Folket spændte sig for Vognen. Hs. Majestæt er imidlertid vendt tilbage til Ramaalhao, hvor hun vil residere, indtil Queluz er sat istand. Til Belønning for sine nylig udviste Tjenester er ligeledes Don Miguen (Kongens anden Søn) udnævnt til General en Chef for den portugisiske Armee. Grev Amarante er indsat paa ny i alle sine Værdigheder, og ventedes den 16de til Combra, hvor Man havde opreist Æresporte for ham Patriarken af Lissabon er ogsaa indbudet at komme til bage, og alle geistlige Stiftelser og Munkeklostre atter indsatte i deres forrige Herligheder. Videre ere alle for politiske Forbrydelser Arresterede igjen satte paa frie Fod.
Odense Adresse-Contoirs Efterretninger, 1823-07-11
Nationalgarden har derimod faaet befaling at aflevere sine Vaaben, Militsen er hjempermitteret, og Krigskatten, som nu ikke længer fornøden, afskaffet.
Odense Adresse-Contoirs Efterretninger, 1823-07-11
Som en Selvfølge er Trykkefriheden ved et kongelig Dekret af 14 Juni igjen ophævet, og Censuren indført. Dekretet af 2 Mai, hvorved franske Skibe forbydes Adgang til de portugisiske Havne, er tilbagekaldet, og den skal igjen udstædes Passer til alle Brasiliens Havne. To Statsmænd skikkes til Rio Janeiro, for om muligt igjen at forene Brasilien med Portugal. Den fra Paris hjemkomne Charge d'Affaires skal og med det første vende tilbage igjen.
Odense Adresse-Contoirs Efterretninger, 1823-07-11
Endelig har Hs. Majestæt under 18 f. M. oprettet en Junta af 14 Medlemmer under Grev Palmelas Forsæde, som skal gjøre Udkast til en ny Forfatning, og blive saaledes sit give Løvte troe, uagtet flere af de oftmeldte Adresser fra Stæderne tale om uindskrænket Magt I Dekretet desangaaende siges blandt andet om Monarkiets gamle Grundlov, at samme ikke nu som tilforn ganske kan svare til Kongens faderlige Hensigter og de i Europa indførte Repræsentativ=Regjeringer.
Odense Adresse-Contoirs Efterretninger, 1823-07-11
Spanien. Det sidstmeldte Dekret af Regentskabet indeholder endnu følgende interessante Bestemmelser; 6) Gouvernøren i Ceuta vil Man ufortøvet skikke udtrykkelig befaling til at afvise Cortes og den revolutionaire Regjering, hvis de maatte forsøge at lande der, dog paa Vilkaar, at de høikongelige Personer ikke ved denne Modstand udsættes for Fare. 7) J Overeenstemmelse med Hertugen af Angouleme vil Man ogsaa anordne de strængeste Forholdsregler til Lands og til Vands, for at hindre Deres Majestæters og Kongelige Høiheders Bortførelse lover Havet. 8) Der skal i otte Dage holdes almindelige Bønner, for at anraabe den guddommelige Naade under saa kritiske Omstændigheder, og Theatrene holdes lukkede samt alle offentlige Fornøielser være forbudte saalænge. 9) Disse Forholdsregler skulle ved overordentlige Kourerer, anmeldes for Europas fornemste Hoffer.
Odense Adresse-Contoirs Efterretninger, 1823-07-11
Hs. Majestæt Keiseren af Ruslands Adjutant, OberstButurlin, er den 20 f. M. indtruffen til Madrid, forat lykønske H. K. H. Hertugen af Angouleme til det lykkelige Udfald af den franske Jnvasion.
Odense Adresse-Contoirs Efterretninger, 1823-07-11
Formedelst de hyppige Fængslinger ere imidlertid mange anseete Familier atter udvandrede fra Hovedstaden.
Odense Adresse-Contoirs Efterretninger, 1823-07-11
Regentskabet holder hyppige Møder hos Prinds Generalissimus, som skal have erklæret, at det nu selv maa sørge for de roialistiske Troppers Underholdning, hvorover der da maa tænkes paa nye tvungne Paalæg eller Laan. J alle Dele vil Man have Enevælden indført, saaledes som den var før 1820. Jkke nok, at Pressefriheden er ophævet; der er ogsaa befalet at skulle skee Huussøgninger hos alle Boghandlere og Privatpersoner efter Skrifter, som ansees farlige for Religion og uindskræket Kongedømme. Af de nye Journaler, som udgives i Madrid, fører en den oprigtige Titel: "den triumferende Servil et, en anden, Liberalernes Grav. Ogsaa sælges i alle Boghandlinger et Digt til Ære for Ferdinand 7, som holdes fangen af Frimurerne.
Odense Adresse-Contoirs Efterretninger, 1823-07-11
Paa Denunciationer og Reaktioner fattes det naturligviis ikke heller. Det kommer nu kun an paa, hvorledes Folket, der hidtil egentlig Jntet har gjort enten for eller imod Cortes, vil bære de nye Offere, som afkræves det, eller hvorledes Man overalt kan bygge paa Munkenes og de privilegerede Klassers Understøttelse, uden at tilbagegive Nationalgodserne, hvilket saavel de gamle som nye Laan dog neppe tillader, før Man saa lige kan afgjøre, om just alle Jndvaanerne, som det hedder i et Edikt af Juntaen i Girona, ville ønske sig til Lykke med Frihedens, Roligheds og EnghedsGjenoprettelse, ved paa ny at udrede Tiender og andre Afgivter, som Man nu engang har vent sig fra at yde.
Odense Adresse-Contoirs Efterretninger, 1823-07-11
Paa den store Landevei til Madrid er vel Alt roligt; men i Soria og andre afsides Stæder vægre Jndvaanerne sig for at adlyde Regentskabets befalinger, og begunstige, Trods Kleresiets Paapassenhed, de gjennemdragende Konstitutionelle. J Omegnen ved Placencia og Valladolid ere Udsigterne endnu mørkere, formedelst de omsværmende Guerillas, Bevægelserne i Gallizien og Empecinados Nærværelse, hvis Tropper endog forurolige de Hovedstaden nærmeste Distrikter. Til de roialistiske Guerillas, som organiseres i Madrid, fattes Man Heste, da de Konstitutionelle i Forveien have medtaget alle dem, som kunde faaes.
Odense Adresse-Contoirs Efterretninger, 1823-07-11
Den 14 Juni om Morgenen ere Deres Majestæter ankomne til Cadix; at derimod, som Stjernen melder, Cortes ikke ere blevne indladte, men maattet forblive paa Isle de Leon, findes ingen andensteds bekræftet. Ved Afreisen fra Sevilla regnes at være plyndret i Penge, Ædelstene, og andre Kostbarheder fra de ved Regjeringen ansatte Embedsmænd for omtrent 500,000 Dukater. Saalidet, som de fremmede Gesandtere, ikke engang den portugisiske eller amerikanske, ere fulgte med Cortes til Cadix, have de ei heller erkjendt Regentskabet i Madrid; men ville oppebie nærmere Jnstruktioner fra deres Hoffer. J London har Man den glædelige Efterretning, at Cortes endnu før deres Afreise fra Sevilla have ophævet alle Prohibitivlove i Handelen mellem Storbrittannien og Spanien. Det forsikres ogsaa, at det endnu skal være lykkedes dem at slutte et Laan paa 40 Millioner med et Engelsk Selskab.
Odense Adresse-Contoirs Efterretninger, 1823-07-11
Blandinger. Frankerig. J Toulouse har General Barbot maattet berolige Veteranerne for den Misfornøielse, Rygtet om at de skulde skikkes til Spanien, havde opvakt iblandt dem Portugal. De Personer, som ved Jndtoget trak Kongens Vogn, vare lutter Officer er af Armeen, og da Hoftidenden af 12 Juni selv ikke kunde bare sig for en bidende bemærkning i denne Anledning, blev Redakteuren, strax sat ved Vingebenet.
Odense Adresse-Contoirs Efterretninger, 1823-07-11
Offentlige Foranstaltninger. Ved Klasselotteriets 3die Klasses Trækning i Mandags blev, overeenstemmende med Planen, udtrukket 14 Nummere i følgende Orden: 176- 100 - 155-203-208 - 104 -263.
Odense Adresse-Contoirs Efterretninger, 1823-07-11
(De øvrige Efterretninger følge i næste Avis.)
Odense Adresse-Contoirs Efterretninger, 1823-07-11
Kjøbenhavns Børs-Kours den 8 Juli. Hamborg: 2 M. 244 - k. S. 247. Specier; 2bo: solgtes til 15 Rbmk. Obligationer (med Rente fra 11 Juni 1823) 771 a 712 Nationalb. Oblig. (uden Rente) 102 Rbd. r. S. eller 9 1/2 Rbd. Sedl. for 100 Rbd. r. S. Norske Rbksedl. 15 1/3 a 15 1/4 Rbd. pr. 10 Specier norsk. - Svenske Sedl. 61 s. Disconto 5 PC.
Odense Adresse-Contoirs Efterretninger, 1823-07-11
Ved Tallotteriets 1077 Trækning i Altona udkom: No. 13, 36, 63, 20, 56. i ments. e T Vaurhall.
Odense Adresse-Contoirs Efterretninger, 1823-07-11
Da Have og Pavillon i den af mig beboede Gaard paa Torvet er overladt mig til Afbenyttelse Mandagen den 14 og Tirsdagen den 15 Juli førstkommende, saa bliver førstnævnte Dags Aften Vaurhall og Jllumination i Haven, hvortil det ærede Publikum indbydes. Entreen er 3 Mk.; for Børn betales det Halve. Vardram. Odense den 5 Juli 1823.
Odense Adresse-Contoirs Efterretninger, 1823-07-11
Med det Høikongelige Gouvernements Tilladelse opføres, Lyst fyrværterie i Slotshaugen Tirsdagen den 15dennes Aften Kl. 9 1/2 slet. Billetter a 2 Mk. faaes i No. 316 i Klare=, gaden og ved Indgangen. Børn og Tjenestefolk 1 Mk.
Odense Adresse-Contoirs Efterretninger, 1823-07-11
Juveleer, Guld-og Sølvarbeider J. W. Falck fra Kjøbenhavn agter at ankomme her til Odense, for i Markedstiden.
Odense Adresse-Contoirs Efterretninger, 1823-07-11
at anbefale sig med endeel moderne Guld-og Sølvarbeide, og forsikrer reel Behandling og billige Priser, logerer hos Hr. Skomager J. Holst paa Vestergade No. 246.
Odense Adresse-Contoirs Efterretninger, 1823-07-11
Tøisabriqveur J. Salmonsen fra Kjøbenhavn, som opholder sig under Markedet hos Hr. Gjæstgiver F. Larsen, anbefaler sig det ærede Publikum med sine Fabrikata, bestaaende i moderne Bomuldstøier, saavel i Kjole, som Forklæde mønstre, Nanquin, Lommetørklæder etc.
Odense Adresse-Contoirs Efterretninger, 1823-07-11
fterlysning. Drengen Christian Knudsen, Stedsøn af Kludesamler Steffen Nielsen her i Odense, er bortløben fra Forældrene, uden at disse vide hans Opholdsted. Da bemeldte Dreng, efter hyppige Forsømmelser ved Bortløben og der grundet store Vankundighed, ved denne Undvigelse endelig ganske har unddraget sig den befalede Skolegang, beder undertegnede Kommission Enhver, som ham maatte foretræffe, at opbringe og føre ham her tilbage. Ved Undvigelsen var han iklædt en mørkeblaae Trøie, en stribet Hvergarns Vest, hvide Lærredsbuxer, samt hvide Uldstrømper i Træskoe, paa Hovedet havde han en gammel sort Kasket. Han er 16 Aar, har lyseblaae, lidet skelende Øine, er lys af Haar, føer af Ansigt, bred af Skuldre og temmelig høi af Vext. For hans Tilveiebringelse loves billig Godtgjørelse.
Odense Adresse-Contoirs Efterretninger, 1823-07-11
Kommissionen for Almueskolevæsenet i Odense, 7 Juli 1823.
Odense Adresse-Contoirs Efterretninger, 1823-07-11
Skipper Haus Andresen afseiler til Kjøbenhavn sidst i næste Uge og medtager Passagerer og Fragtgods. Man melder sig paa Skibet i Odense Kanalbassin.
Odense Adresse-Contoirs Efterretninger, 1823-07-11
Skibsleilighed for Passagerer ønskes fra Odense til Christiansand. Adressekontoiret giver nærmere Underretning herom.
Odense Adresse-Contoirs Efterretninger, 1823-07-11
Min Boutique er i Dag bleven forsynet med nye Kjøbenhavnske Bomuldstøier af forskjellige smukke Mønstre. J. H. David, Hjørnet af Korsgade og Vestergade. 2 Stkr. 2 Etages Jernkakkelovne, et 8 Dages Stueuhr, et Par Mahogni=Speile, Sengesteder med Omhæng, en Kobber Bryggerkjeddel, Ege=Dragkister, Ege=Klædekister, Sengeklæder, og Fjeder, nye Gaaseduun m. m. for billig Priis tilkjøbs. Odense den 11 Juli 1823. Mariane sal. Andresens, Vestergade No. 199 i Kielderen.
Odense Adresse-Contoirs Efterretninger, 1823-07-11
Onsdagen den 16 Juli bliver Kalkovnen atter aabnet ved Bramstrup Kalkbrænderie, og fra den Tid kan bekommes godt velbrændt Steenkalk a 9 Mk. pr. Td. J. Madsen.
Odense Adresse-Contoirs Efterretninger, 1823-07-11
Fiint Riismeel bekommes hos Kjøbmand Rasmussen i Odense.
Odense Adresse-Contoirs Efterretninger, 1823-07-11
Torsdagen den 24 Juli førstkommende, Formiddagen Kl. 11, bliver paa Elvedgaard afholdt Auction paa Høeslet, som paa Marken findes afsat i Parceller og der paavises, efter Konditioner, som paa Auctionsstedet bekjendtgjøres. Lunde, Scham og Schoubye Herreders Kontoir den 7 Julii M. Knuten.
Odense Adresse-Contoirs Efterretninger, 1823-07-11
Løverdagen den 19 Juli holdes i de Brahetrolleborgske Skove offentlig Auction over endeel afbarkede Egetræer, tjenlige til Planker og andet Skibsbrug, Tømmer, Bødkertræe m.m. samt over endeel unge Ege til Lægter, Slyde- og Huulestænger. Liebhaverne forsamles bemeldte Dags Formiddag Kl. 10. ved Bremerhauge Teglværk. Oppermann.
Odense Adresse-Contoirs Efterretninger, 1823-07-14
52 Aargang. Fyens Stifts. No. 97. Kongelig allene privilegerede. Adresse-Avis og Avertissementstidende. Forsendes med Brevposten, overalt i de Danske Stater. Redigeres, trykkes og forlægges af Udgiveren Søren Hempel i Odense. Mandagen den 14 Juli 1823.
Odense Adresse-Contoirs Efterretninger, 1823-07-14
Jndhold. Krigsskuepladsen i Spanien (Lopez Banos Jndskibning til Cadix. Udfald af Garnisonen i Lerida. Minas Ankomst til Barcellona). Spanien (Henrettelser i Logrono. Forhandlinger af Cortes i Cadix). Portugal (Alliantstraktaten med Spanien hævet). Brasilien (Det lovgivende Korps aabnet). Storbrittannien (Budget).
Odense Adresse-Contoirs Efterretninger, 1823-07-14
Krigsskuepladsen i Spanien. De officielle Beretninger indskrænke sig denne Gang næsten allene til Lopez Bannos videre Forfølgelse, som det, formedelst det store Forspring, vel var lykkedes selv at blive indskibet med Levningerne af Jnfanteriet i Huebla og San=Juandel Porto, hvorimod Oberst v. Hauteseuille betids nok naaede sidstmeldte Stad, for at bemægtige sig 11 Kanoner og en stor Mængde Krudtvogne, foruden at hans Dragoner ved en velrettet Kanonild tvang nogle af seilede Fragtfartøier til at vende om igjen, og udlevere i allerede indskibede Feldtstykker. - Efter Tortosas Jndtagelse blokerer Roialistchefen Chambon nu Peniscola (Søestad i Provindsen Valencia). Et Udfald den 17 f. M. af omtrent 13000 Mk. med 2 Kanoner fra Larida blev tilbageslaaet af Santos Ladron, som fratog Fienden hans Artillerie, og deels dræbte deels saarede mange af hans Folk. General Lacroix er gaaet tilbage til Frankerig, som det hedder i Anledning af en mellem ham og General Molitor opkommen Misforstaaelse. Mina, som Man sidst drømte om at finde i Lerida, er uformodentlig medalle sine Tropper indrykket i Barcellona. Efter Forlydende skal han underveis have havt en Fægtning med en Deel af Donadicus Division, og maa altsaa ikke være saa reent forknyttet. Jfølge heraf har Baron Eroles og St. Priest faaet Ordre at forlade Cerdagne, hvor de nu for Tiden Jntet have at bestille. Den første skal have saa høi en Stjerne hos Marskal Moncey, at denne har stilt flere franske Regimenter under hans Kommando, skjøndt Man ogsaa vil paastaae, at der ikke hersker den bedste Forstaaelse imellem de Franske og Troestropperne, og at det uden disse Allierede vilde have staaet langt bedre med Sagerne i Catalonien. Man troer nu ikke, at de franske Tropper i Catalonien skulle gaae offensivt tilværk, førend de forventede Forstærkninger ere ankomne, hvisaarsag Marskal Moncey, og har sendt sin Adjutant og Svigersøn til Paris, for at paaskynde det 60de Linieregiments Afmarsch.
Odense Adresse-Contoirs Efterretninger, 1823-07-14
J Anledning af Tortosas forræderske Overgivelse har Kommandanten i Barcellona, General Rotten, den 14 Juni udstædt en Proklamation til Jndvaanerne, hvori han beder dem ikke derfor at tabe Modet, men stole paa, at alle oplyste Mennesker ville modstaae Overtroens og Troløshedens Angreb. Alle vore snedige Fienders Nænker, ville strande paa vore Mure. Barcellona vil blive Frihedens faste Værn, og dets Navn evig glimre i den spanske Krigs Aarbøger imod Tyranniet.
Odense Adresse-Contoirs Efterretninger, 1823-07-14
I Gallicien venter Man snart at see en Ende paa Morillos tvetydige Forhold. Uagtet den ugunstige Vending i Portugal, er Man i Vigo endnu lige bestemt paa at forsvare sig til det Yderste, og haaber et godt Udfald, naar blot Spanien kan udholde til i September. Bessieres Korps skal vel endnu bestaae af 6000 Mk.,men som kun ere i maadelig Tilstand. Ei heller erfarer Man hvor det for Tiden er posteret. Selv har han i en Proklamation søgt at retfærdiggjøre sit Forhold indtil det bekjendte Overfald paa Madrid. Troeschefen Misaser, ogsaa igjen kommet for Lyset, og samler i Vich en Bataillon imod den slemme Mina. De Navarresiske Frivillige, som hidtil deeltage i Pampelonas Blokade, lyde hverken General de Espagne eller Regentskabet i Madrid mere; men have erklæret sig uafhængige, og kommanderes nu af Minas gamle Vaabenbroder Juanito. General Castannos skal være indtruffet til Baylen (i Jaen), i hvad Hensigt meldes ikke.
Odense Adresse-Contoirs Efterretninger, 1823-07-14
Siden den 25 f. M. formodes Bourdesoulles og Bourmonts forenede Divisioner at staae for Cadix, hvis Besætning skal være utilstrækkelig til at forsvare de vidtløftige Værker, og dog hedder det, at Man sammesteds ikke, ventelig af Mangel paa Levnetsmidler, har villet modtage de Madrider Frivillige, hvilke derfor ere blevne paa Øen Leon. - Det kan ved denne som enhver Leilighed ikke ofte nok kaldes i Minde, at Man hidtil kun erholder Krigsberetninger fra det ene Partie, hvorfor de tilhobe maae være eensidige. Pariser Blade synes og at give et Vink hertil, ved at meddele en Liste over de spanske Pladsen og Generaler, som endnu staae tilbage at indtage og overvinde. Til hine hører 15 af første og 15 af anden Rang, til disse 15 Generaler i Spidsen for enkelte Troppekorps og 11 Guerillaschefer. Fra det nordlige Frankerig marschere vedvarende Tropper til Spanien, og i Valenciennes er Nationalgaden afløst af Veteranerne.
Odense Adresse-Contoirs Efterretninger, 1823-07-14
Spanien. De østerrigske og sardinske Charge de Affaires ere nu ankomne ved Regentskabet i Madrid, som igjen har udnævnt Den Saavedra de Alcudia til Charge d'Affaires i Petersborg, og Hertugen af St. Carlos til sin Ambassadeur ved det franske Hof. Den pavelige Nuntius ved Hs. katholske Majestæt, som hidtil opholdt sig i Bourdeaux, har ogsaa faaet Ordre at begive sig til Regentskabet. Derimod er den franske Civilkommissair, Hr. de Martigaae, hvis Nærværelse ved Regentskabet var blevet overflødig siden den franske Gesandts Ankomst til Madrid, igjen vendt tilbage. Den spanske Grandezza har, i Anledning af det mod Kongen forøvede Attentat, i en Adresse til Regentskabet, underskrevet af 41 Riddere og 9 Koner, tilbudet sig at være de Første til at vover Liv og Blod og Alt hvad de eie for Kongens Redning.
Odense Adresse-Contoirs Efterretninger, 1823-07-14
J Madrid som andre Stæder synes Tilstanden ikke saa rar. Hertugen af Angouleme, om hvis Afreise Manhar ymtet, befinder sig vedvarende vel, og hans Nærværelse siges at være gen Lykke for Hovedstaden. Angiveriet tiltager og giver Partinanden frygtelig Næring. Man har blandt andet opdaget en Loge og heftet Medlemmerne. Regentskabet har maattet forbyde at trække igjennem Gaderne ved Nattetid med Bielder, Trommer og Skrigen, ligeledes alslags Jnsultering og alle Hazardspil. Foruden Martine; de la Rosa har den konstitutionelle Ærkebiskop af Sevilla og mange Flere maattet rømme Madrid. Enhver, som slæbes i Arrest, er udsat for Pøbelens grove Mishandlinger. Det mindste uforsigtige Ord er nok til at bringe Folk i Fortræd, som en stakkels fattig Mand nylig fik en Prøve paa, fordi han sagde til sin Nabo, da Trappisten red forbi paa en prægtig Hest, hvor det klæder, stygt, at see en Munk i sin Kappe tilhest! Regentskabet er heller Jngen tilpas, hverken Liberalerne eller de exaltrerte Royalister, som beklage sig over at der ikke vises Strænghed nok imod Konstitutionens Venner. Korrigidoren har derfor maattet formane Folket til, med Rolighed, at oppebie Regentskabets Dekreter, og forestilt de farlige Følger, ethvert Mytterie kunde have i et Øieblik, da Hovedstaden er besat af vore Befriere, som ikke forstaae, vort Tungemaal. Alle Militser have faaet befaling at rømme Hovedstaden, og Pøbelen har gjort Mine til at ville plyndre de rige Kjøbmænds Huse, hvorover Man har seet sig nødsaget til at lade Qvesadas Tropper, der vare udmarscherede til Bessieres Forstærkning, komme tilbage.
Odense Adresse-Contoirs Efterretninger, 1823-07-14
De Handlende klage ogsaa bitterlig over de forrige Told loves Gjendindførelse og deraf flydende Forbud af alle Bomuldsfabrikata, hvorved Smughandelen trives paa deres Bekostning. Mange andre Stæder, især i Arragonien forefalder ogsaa blodige Excesser af Pøbelen imod de Konstitutionelle; den berygtede Merino skal især rase Hoy grusomt, og lader alle Militser, som han kan faae fat, skyde paa Stedet. J Logrono blev paa en Dag allene henrettet 10 af 60 som Liberale betegnede Jndvaanere, hvorpaa de andre reddede sig ved Flugten.